**PROTOKOL O KONTROLI ULASKA I IZLASKA**

**U OŠ JURJA DALMATINCA PAG**

**MATIČNA ŠKOLA**

**Od 7. siječnja 2025. godine, svi učenici, radnici škole i roditelji u školu ulaze na glavni ulaz.**

**Sporedni ulaz** (kroz školsku dvoranu je zaključan). **Kroz taj ulaz u školu ulaze samo učenici posebnog razrednog odjela, učiteljica posebnog razrednog odjela i pomoćnici u nastavi (koji imaju svoj ključ).** *U tijeku je nabava tipkala koji će biti stavljena na vrata i kad se ono postavi učitelji koji dolaze iz Srednje škole i učitelji koji parkiraju automobil na igralištu će moći šifrom otključati ulaz.*

**GLAVNI ULAZ**

Glavni ulaz u školu je otključan **od 7.30 do 8.00 sati.** U tom su periodu na ulazu dežurni učitelji.

**U 8.00 sati se zaključava glavni ulaz u školu.**

 **Učenici** **u vrijeme velikog odmora** izlaze u školsko dvorište, a u slučaju ružnog vremena su u hodniku. Učitelji dežuraju prema rasporedu koji je definiran Godišnjim planom i programom rada OŠ Jurja Dalmatinca Pag. U vrijeme velikog odmora na ulazu su dežurni i jedan od domara te kuharice.

**Od 8.00 sati na ulazu u školu**  dežurni su kućni majstori i spremačice prema rasporedu koji je oglašen na oglasnoj ploči u prizemlju škole.

Radnik koji je dežuran na ulazu/izlazu iz škole koordinirat će izlaz učenika **nakon završetka nastave.**

**Učitelji** koji na nastavu dolaze nakon 1. sata će pozvoniti za ulaz u školu (dok se ne ugradi drugačiji sigurnosni sustav – *u tijeku je nabava*).

**Roditelji** **u školu mogu doći u vrijeme individualnih razgovora s razrednicima ili predmetnim učiteljima. Dolazak moraju najaviti razredniku ili predmetnom učitelju porukom elektroničke pošte**. *Prije ulaska u školu će pozvoniti i dežurnom radniku na ulazu pokazati osobnu iskaznicu ili neki drugi dokument koji ima fotografiju i kojim se može dokazati identitet osobe. Osobi koja odbije pokazati identifikacijski dokument neće se dopustiti ulazak u školsku ustanovu.*

Roditelji koji žele ili moraju doći u školu **u vrijeme u kojem se ne održavaju individualni** **razgovori**, **moraju najaviti svoj dolazak, razlog i vrijeme dolaska porukom na adresu elektroničke pošte škole** **ured@os-jdalmatinca-pag.skole.hr****.** O najavljenom dolasku tajnica će obavijestiti radnika koji je dežuran na ulazu.

Ukoliko razrednik, predmetni učitelj ili stručni suradnik pozove u školu roditelja u vrijeme u kojem se ne održavaju individualni razgovori prema rasporedu, o tome će obavijestiti radnika koji je dežuran na ulazu.

U slučaju održavanja **roditeljskog sastanka**, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Radnik koji je dežuran na vratima škole obavezan je obavijestiti ravnatelja škole o svakoj osobi koja traži ulaz u školu u vrijeme u kojem nisu organizirani individualni razgovori, a nije najavila svoj dolazak. U slučaju odsutnosti ravnatelja obavijestit će pedagoga ili tajnicu.

 Ukoliko dežurni radnik primijeti bilo kakvo **neprimjereno ponašanje** posjetitelja škole, neće ga pustiti u školu nego će o neprimjerenom ponašanju obavijestiti ravnateljicu škole koja je dužna poduzeti sve mjere radi sprječavanja nasilničkog ponašanja, a prema važećim protokolima i Pravilniku o postupanju odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. U slučaju odsutnosti ravnateljice dežurni će o neprimjerenom ponašanju posjetitelja obavijestiti pedagoga ili tajnicu škole.

**Odgojno-obrazovni** radnici prema procjeni mogu provoditi **sigurnosni pregled učenika** **i njihovih predmeta.** Predmeti za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručni suradnici ili policija kada su za to ispunjeni uvjeti za policijsko postupanje.

**Roditelji** koji dolaze po svoju djecu koja su uključena u program **produženog boravka** moraju dijete čekati **ispred** ulaznih vrata. Učiteljica će dopratiti dijete do vrata. Ukoliko učiteljica procijeni da dijete može samo izići iz zgrade dežurna spremačica će otključati vrata.

**PODRUČNA ŠKOLA POVLJANA**

Ulaz u školu je otvoren od 7.45 do 8.00.

Učiteljice su u školi prije nastave i dočekuju učenike.

**U 8.00 sati se vrata škole zaključavaju.**

Vrata se otključavaju u vrijeme velikog odmora i nakon završetka nastave (15 minuta).

Predmetni učitelji koji započinju s nastavom nakon 1. sata će imati svoj ključ.

**Roditelji** u školu dolaze u vrijeme individualnih razgovora ili roditeljskih sastanaka koji su dogovoreni s učiteljicama.

**Roditelj koji želi ili mora doći u školu u vrijeme koje odstupa od rasporeda individualnih razgovora, svoj dolazak će dogovoriti s učiteljicom.**

U slučaju održavanja **roditeljskog sastanka,** razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Ukoliko učitelji ili spremačica primijete bilo kakvo neprimjereno ponašanje posjetitelja škole, neće ga pustiti u školu nego će o neprimjerenom ponašanju obavijestiti policiju i ravnateljicu škole koja je dužna poduzeti sve mjere radi sprječavanja nasilničkog ponašanja, a prema važećim protokolima i Pravilniku o postupanju odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. U slučaju odsutnosti ravnateljice dežurni će o neprimjerenom ponašanju posjetitelja obavijestiti pedagoga ili tajnicu škole.

**Odgojno-obrazovni radnici prema procjeni mogu provoditi sigurnosni pregled učenika i njihovih predmeta**. Predmeti za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručni suradnici ili policija kada su za to ispunjeni uvjeti za policijsko postupanje.

**PODRUČNA ŠKOLA VLAŠIĆI**

Ulaz u školu je otvoren od 7.45 do 8.00.

Učitelj/ učiteljica koji/ koja ima nastavu od 1. sata dočekuje učenike.

**U 8.00 sati se vrata škole zaključavaju.**

Vrata se otključavaju u vrijeme velikog odmora i nakon završetka nastave (15 minuta).

Predmetni učitelji koji započinju s nastavom nakon 1. sata će imati svoj ključ.

**Roditelji** u školu dolaze **u vrijeme individualnih razgovora** ili roditeljskih sastanaka koji su **dogovoreni s učiteljicom.**

**Roditelj koji želi ili mora doći u školu u vrijeme koje odstupa od rasporeda individualnih razgovora, svoj dolazak će dogovoriti s učiteljicom.**

U slučaju održavanja **roditeljskog sastanka**, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Ukoliko učitelji ili spremačica primijete bilo kakvo neprimjereno ponašanje posjetitelja na ulazu u školu, neće ga pustiti u školu nego će o neprimjerenom ponašanju obavijestiti policiju i ravnateljicu škole koja je dužna poduzeti sve mjere radi sprječavanja nasilničkog ponašanja, a prema važećim protokolima i Pravilniku o postupanju odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. U slučaju odsutnosti ravnateljice dežurni će o neprimjerenom ponašanju posjetitelja obavijestiti pedagoga ili tajnicu škole.

**Odgojno-obrazovni radnici prema procjeni mogu provoditi sigurnosni pregled učenika i njihovih predmeta.** Predmeti za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručni suradnici ili policija kada su za to ispunjeni uvjeti za policijsko postupanje.